VAN KIÚT! Kockás KÖNYVTÁRI táblázat
A Civil Közoktatási Platform összefoglalta mi szerintük a lényege annak az alapvető szemléletváltásnak és gyakorlati átalakulásnak, amelynek az oktatáspolitikában be kellene következnie. A hagyományos gondolkodásmód és gyakorlat bemutatása esetén (táblázat baloldali oszlop) több esetben annak kritikája is szerepel.
A táblázatot kiegészítettük egy első és egy negyedik oszloppal. Ezekben megfogalmaztuk, hogy az adott szemléletnek milyen iskolai könyvtári következményei, jellemzői vannak. Ezeket vitassák meg! Egészítsék ki! Majd a megadott szituációkat ezen szemléletek keretében folytassák!

	AZ ISKOLAI KÖNYVTÁRRAL KAPCSOLATBAN NINCS OKTATÁSPOLITIKAI KONCEPCIÓ
Az oktatáspolitikusoknak nincs elképzelésük a XXI. századi könyvtár működéséről tanulásban betöltött szerepéről. Csak a könyvek tárolását látják, így csak tankönyvraktárként tudják elképzelni. Nem látják funkcióját, így felesleges költségnövelő tényezőnek tartják, ahol lehet, lehúzzák költségeit.
	AZ OKTATÁSPOLITIKUSOK ELKÉPZELÉSEIT KELL ÉRVÉNYESÍTENI
Az oktatásban a politikusok szakmai elképzeléseit kell érvényesíteni. – A társadalmi egyeztetésnek hazudott véleményeztetés egyáltalán nem teszi lehetővé, hogy a szakmai csoportok és az érintettek érdemi módon részesei legyenek a döntéseknek.
	TÁRSADALMI EGYEZTETÉS KELL
A politika feladata a feltételteremtés ahhoz, hogy a társadalmi egyeztetési folyamatokban az értékrendek, az érdekek, a törekvések és a szakmai alternatívák valódi viták és egyeztetések keretében világossá váljanak, és ezeket megismerve legyen képes a politika jó döntéseket hozni.
	SZAKMAI IGÉNYKELTÉS KELL, HOGY EGYÉRTELMŰEK LEGYENEK AZ ISKOLAI KÖNYVTÁR NYÚJTOTTA LEHETŐSÉGEK
Pedagógusgenerációk nőttek fel úgy, hogy sem képzésük, sem iskolai tapasztalataik nem a demokráciát, nem a tanulót önálló tanulásra felkészítést erősítették. Többségük nem ebben gondolkodik, nincs meg hozzá igényük és/vagy módszertáruk. Széleskörű társadalmi, szakmai egyeztetés szükséges a lehetőségek megismertetésére, a valós igények megismerésére.

	ISKOLAI KÖNYVTÁR = TANKÖNYVRAKTÁR
(Ha) a könyvtárhasználat nincs egyértelműen, óraszámmal és szükséges képesítési követelménnyel meghatározva, akkor a könyvtárhasználati órák a többi kolléga jóindulatán múlnak vagy sok esetben nincsenek. Így a könyvtár-pedagógia számára a tanórán kívüli vetélkedők, programok maradnak lehetőségként.
(Ha van, akkor csak az a minimum van, az ott tanultak nem rögzülnek.)
Az innovatív korábbi fejlesztések ellehetetlenülnek.
Az egységes tankönyv mellett nincs szükség forrásalapú tanulásra, így az iskolai könyvtár nem információs intézményegységként, hanem a tankönyvek és a kötelező irodalmak raktárává válik.
Szerepe az esélynövelésben: A szociálisan hátrányos helyzetű gyerekeket ellátja könyvvel.
funkció: az előírt könyvekkel való kiszolgálás, délutáni kikapcsolódás
 
	EGYSÉGES KÖVETELMÉNYEK
Egy központból kell meghatározni, hogy a pedagógusok mit és milyen követelmények szerint, milyen aprólékosan megadott célokat követve tanítsanak. A színvonalnak csak ez lehet a garanciája.
	SZEMÉLYRE SZABOTT TANANYAG
Csak azt szabad központilag előírni, amit az oktatásban érintettek igen nagy többséggel közösen érvényesítendő oktatási tartalom alatt értenek. A pedagógusok kapják meg a lehető legnagyobb szabadságot ahhoz, hogy a gyermekek, tanítványaik személyiségéhez igazodva optimális fejlesztésben részesíthessék őket.
	ISKOLAI KÖNYVTÁR = TANULÁSI FORRÁSKÖZPONT
A pedagógusok differenciálásra építő tanítását és a diákok egyéni tanulási utait, érdeklődését támogató alternatív tananyagok, módszertani segédletek, sokféle információforrás és az azok használatához és az alkotáshoz szükséges eszközök. A helyi tanterv és a pedagógusok maguk kérik a könyvtárhasználati alapok megtanítsát, hogy diákjaik a forrásalapú órákon és önálló egyéni és csoportos feladatok során hatékonyan tudjanak dolgozni.
Az így fejlesztett Információs műveltség tanulásuk/életük szerves részévé válik, fejlődése folyamatos.
Szerepe az esélynövelésben: Az előzetes tudásához és az érdeklődéséhez igazodó források, az önszabályozott tanulásra való felkészítés az optimális fejlődés lehetőségét nyújtja.
funkció: tanulás, tanítás, oktató munka támogatása 

	A KÖNYVTÁR PÓTOLJA A HIÁNYT
Az iskolai könyvtár ellensúlyozni próbálja a szociális hátrányt azzal, hogy biztosítja, kölcsönzi a tankönyveket, alapműveket, segédkönyveket, amiket más családoknak nem gond megvásárolni. Modern eszközöket is biztosít a tanulási feladatok elvégzéséhez.
A pedagógusok a további gyakorlófeladatokat, korábbi évfolyamok tankönyveit ajánlják a felzárkóztatandó diákoknak.
A könyvtár helyszínül szolgál a felzárkóztató foglalkozásokhoz, de többnyire csak azért mert ott van hely, de a könyves környezetet ritkán használják ki.
A könyvtár kiemelt feladat, hogy megtanítsa a könyvtárban való kulturált viselkedést. Akinek ez nem sikerül gyorsan, annak kisebb az esélye a szentély szolgáltatásaira.
Funkció: a meg nem lévő források, eszközök pótlása

	FELZÁRKÓZTATÁS
Az esélyegyenlőtlenségek az iskolában a tanulók közötti, szociális hátterükben mutatkozó jelentős különbségekből erednek. A „felzárkóztatás” módszereit szükséges alkalmazni a probléma enyhítésére. Egy másik hagyományos gondolkodásmód a szegregációt kárhoztatja, miközben valójában a szelekcióra gondol, és annak tűzzel-vassal való kiirtását tartja csak megoldásnak. – A felzárkóztatás pedagógiája rendszerszinten még soha, sehol nem hozott eredményt. Nem igazolható, hogy a szelekció jó hatással van az oktatás eredményességére.
	DISZKRIMINÁCIÓMENTES OKTATÁS
Az esélyegyenlőtlenségeknek nem közvetlen oka sem a szociális egyenlőtlenségek rendszere, sem a szelekció. Az oktatás egyoldalú preferenciái „szükségesek” ahhoz, hogy a szociális hátrányokat maga az óvoda és az iskola transzformálja tanulási hátrányokká. Az esélyegyenlőtlenségek hathatós csökkentése mindenek előtt a rejtett és a kifejezett diszkrimináció fokozatos megszüntetésével, az ezt szolgáló pedagógiai kultúra elterjesztésével lehetséges.
	A KÖNYVTÁR BEFOGAD
Az iskolai könyvtár diszkriminációmentes övezet, szocializációs tér. Az eltérő kulturális, szociális hátterű, tanulási eredményességű tanulók igényeire is figyel mind állományában, mind szolgáltatásaiban. Mind szépirodalmi, mind ismeretterjesztő állományában törekszik a különböző álláspontok, életutak, megoldások, minták  bemutatására. Ezeket tudatosan használja fel könyvtári feladataiban.
Nem (a viselkedési) szabályok betartása dominál, azokat akár a könyvtárhasználó közösség maga alakítja, a tanulási folyamat részévé teszi. Törekszik arra, hogy (tanórán kívüli) foglalkozásain a legkülönbözőbb diákoknak is legyen alkalmuk együtt dolgozni, legyen lehetőségük megtalálni a közös érdeklődést, álláspontot.
A tanulásban kevésbé eredményeseknek segít rátalálni a tanulás örömére, (siker)élményt nyújtani.
Funkció: közösségi tér, találkozások generálása, élményközpont

	SZŰKLÁTÓKÖRŰ ISKOLAI KÖNYVTÁR
iskolai szinten:
A homogenitásban hívő iskola könyvtárában jellemző, hogy sok műből nagy a példányszám, hiszen egyszerre és ugyanazokkal dolgoznak.
Az állomány és a szolgáltatások azokra a tanítási feladatokra, diákokra vannak kialakítva akik mentén homogénnek tartják az iskolát. Vagyis bizonyos célcsoportokra koncentrál.
A könyvtári feladatokban sincs differenciálás.
A tehetséggondozás = versenyfelkészítés. A könyvtár ezt szolgálja ki forrásokkal.
	HOMOGÉN CSOPORTOK
A tanulók szelekciója, a homogén tanulócsoportok kialakítása elemi feltétele annak, hogy az oktatás hatékony lehessen. A lassabban haladók, az úgymond gyengébb tanulók is megkapják a számukra szükséges fejlesztést, de a tehetségesek se szenvedjenek kárt amiatt, mert csak lassan haladhatnak a csoportjukkal. – A szelekciónak ez a rendszere azonban még a saját értékválasztásai szerint sem ér el sikereket. A hazai tehetségnevelés katasztrofális állapotban van.
	SZELEKCIÓ NÉLKÜL
A szelekció nem jelent sem előnyt, sem különösebb hátrányt a tanulás eredményességét tekintve, legföljebb azon pedagógusok esetében merül fel hol egyik, hol másik, akik nem képesek az érdemi pedagógiai differenciálás eszközrendszerét működtetni. A szelekció viszont rendkívül káros a gyermekek, a fiatalok szocializációja szempontjából: a különböző társadalmi csoportokhoz tartozók nem tanulnak meg egymással együttműködni. – A szelekciót meg kell szüntetni.
	SOKSZÍNŰ ISKOLAI KÖNYVTÁR
iskolai szinten:
A szelekciómentességet támogató iskola hisz a sokféleség erejében, így könyvtárának állománya is ezt támogatja mind féleségében, mind mélységében. Továbbá a differenciálást támogató módszertani irodalom biztosításával.
A könyvtár állományából, módszereiből, tereiből természetesen adódó differenciálási lehetőségekre tudatosan épít. Célzottan különböző dokumentumokat ad a diákok kezébe.
Könyvtár-pedagógiai módszereiben erősen támogatja a kooperációra épülőket, hogy a különbözőségben rejlő lehetőségeket kihasználhassa mind a tanulás, mind a szocializáció területén.



Szituáció 1.:

Pisti és Kati megjelenik az iskolai könyvtárban becsengetés előtt 3 perccel. Mi történhetett? Mi fog történni?

Szituáció 2.:

Kati néni 5 diákot minden hétfőn feladattal küldd az iskolai könyvtárba 13.00-14.00 között. Hétfő 13.05 van. A könyvtárban vagyunk ... (Kik ők? Mi történik?)

Kati néni kiválogatja az osztályából a legrosszabban olvasó diákokat. hetente kétszer a könyvtárban tart nekik felzárkóztató foglalkozást.

Szituáció 3.:

Tanórán kívüli időben egyszerre a következő négy diák van a könyvtárban Pisti és Marcsi (tanulmányi átlaguk 4.5 - 5.00) Joci és Sári (tanulmányi átlaguk 2.00-2.5).

Mi történik? Hogyan telik az idejük? Mit csinálnak?

